Βάλντις Ντομπρόβσκις

Ο Βάλντις Ντομπρόβσκις () είναι Λετονός πολιτικός, ο οποίος υπηρέτησε ως υπουργός Οικονομικών της χώρας και διορίστηκε στην πρωθυπουργία μετά την παραίτηση του Ιβάρς Γκοντμάνις, το Φεβρουάριο του 2009. Παραιτήθηκε το 2013, έπειτα από την τραγωδία με την κατάρρευση σούπερ μάρκετ στη Ρίγα. Είναι επίσης μέλος του Ευρωπαϊκού Κοινοβουλίου με το Κόμμα Νέας Εποχής.

Από τον Νοέμβριο του 2014 θα αναλάβει τη θέση ενός εκ των Αντιπροέδρων της Ευρωπαϊκής Επιτροπής, υπεύθυνος για θέματα για το Ευρώ και τον Κοινωνικό Διάλογο.

 Πρώτα χρόνια και επιστημονική καριέρα 
Γεννήθηκε στη Ρίγα στις 5 Αυγούστου του 1971 και αποφοίτησε από το Φυσικομαθηματικό Τμήμα του Πανεπιστημίου της Λετονίας. Στη συνέχεια απέκτησε ΜΒΑ στα Οικονομικά για μηχανικούς από το Τεχνολογικό Πανεπιστήμιο της Ρίγας. Το 1995 και Μάστερ στη Φυσική από το πανεπιστήμιο της Λετονίας το 1996. Εν συνεχεία εργάστηκε στο Ινστιτούτο Φυσικής του πανεπιστημίου του Μάιντς, στη Γερμανία το 1995-96 και μετά ως βοηθός ερευνητής στο Τμήμα Ηλεκτρολόγων Μηχανικών του πανεπιστημίου του Μαίρυλαντ, στις ΗΠΑ (1998).

 Πολιτική δραστηριότητα 
Μέλος της κεντρικής επιτροπής του κόμματός του από το 2002, έγινε υπουργός Οικονομικών το 2002 και την ίδια χρονιά εξελέγη βουλευτής. Υπήρξε επίσης παρατηρητής του Συμβουλίου της ΕΕ (2003–2004) και ενεργό μέλος του Ευρωπαϊκού Κοινοβουλίου.

Το 2007 εστάλη ως παρατηρητής για να επιβλέψει τις βουλευτικές εκλογές στο Τόγκο."Arrivée à Lomé des députés européens" , Republicoftogo.com, 11 Οκτωβρίου 2007 .

 Πρωθυπουργία 
Στις 26 Φεβρουαρίου του 2009 μετά την παραίτηση του Ιβάρς Γκοντμάνις διορίστηκε στην πρωθυπουργία από τον πρόεδρο Ζάτλερς.Σημερινή, Λετονία: Πρωθυπουργός ο Ντορμπρόβικς, 26 Φεβρουαρίου 2009. Η νέα πεντακομματική κυβέρνηση συνασπισμού επικυρώθηκε από το λετονικό κοινοβούλιο με 67 ψήφους υπέρ έναντι 21 κατά, στις 12 Μαρτίου του 2009.Eξπρές, Λετονία. Νέα κυβέρνηση συνασπισμού ενέκρινε το κοινοβούλιο με πρωθυπουργό τον Βάλντις Ντομπρόβσκις, 12 Μαρτίου 2009. Στον απόηχο της οικονομικής κρίσης η κυβέρνηση προέβη σε αυστηρά μέτρα λιτότητας και περικοπές σε μισθούς.

Ο κεντροδεξιός συνασπισμός του Ντομπρόβσκις κέρδισε τις βουλευτικές εκλογές που διενεργήθηκαν στις 2 Οκτωβρίου 2010, εξασφαλίζοντας το 57% των ψήφων και τις 63 επί συνόλου 100 εδρών στο ΚοινοβούλιοΚαθημερινή , Επανεκλογή Ντομπρόβσκις στη Λετονία με συνταγή ΔΝΤ, 5-10-2010..

Την 1η Νοεμβρίου 2010 ο Ντομπρόβσκις έλαβε εντολή σχηματισμού νέας κυβέρνησης, η οποία εγκρίθηκε από το Κοινοβούλιο δύο ημέρες μετά, με ψήφους 63-35Rulers.org, Νοέμβριος 2010..

 Παραίτηση 
Ο Ντομπρόβσκις παραιτήθηκε από την πρωθυπουργία στις 27 Νοεμβρίου 2013 έπειτα από την κατάρρευση της στέγης ενός σούπερ μάρκετ στη λετονική πρωτεύουσα, που είχε ως αποτέλεσμα να σκοτωθούν συνολικά 54 άτομα. Με τον τρόπο αυτό, ο πρωθυπουργός ανέλαβε την ευθύνη για το συμβάν.Latvian government falls over Riga supermarket disaster, BBC News, 27-11- 2013.

Τον διαδέχθηκε στην πρωθυπουργία η Λαϊμντότα Στραουτζούμα, τον Ιανουάριο του 2014.

 Παραπομπές 

 Εξωτερικοί σύνδεσμοι 



Κατηγορία:Λετονοί πολιτικοί
Κατηγορία:Πρωθυπουργοί της Λετονίας